Všeobecné pokyny

Uvedený vzor ŽoP je platný pre všetky typy financovania. Všetky údaje uvedené v ŽoP musia byť v súlade so zmluvou o NFP. Uvedený formulár platí len pre výdavky realizované v mene EUR.

Jednotlivé ŽoP prijímateľ vypĺňa elektronicky, rukou vyplnené ŽoP nebudú zo strany RO akceptované. V prípade, ak prijímateľ niektorú časť ŽoP nevypĺňa, príslušné políčko zostane prázdne.

Z dôvodu neúplného alebo nedostatočného vyplnenia ŽoP môže byť platba prijímateľovi oneskorená z dôvodu zaslania ŽoP na doplnenie prijímateľovi.

Formulár žiadosti o platbu

V predmetnej ŽoP musia byť vyplnené nasledovné časti: 

Hlavička

Logá:	   Na pravej strane musí byť vždy logo znak EÚ.
Na ľavej strane si prijímateľ vyberá, buď logo OP ŽP, alebo štátny znak SR.
Obe verzie budú zo strany RO akceptované.

Názov operačného programu:	Je potrebné rozpísať celý názov operačného programu t.j.,  Životné prostredie. 

1 Identifikácia prijímateľa

 

Názov, adresa, obec, IČO, IČ DPH, DIČ a PSČ: Musia byť totožné s údajmi uvedenými v bode 1.2 zmluvy  o NFP.
IČ DPH: Musia uvádzať aj prijímatelia, ktorí uplatňujú odpočet DPH paušálnou sadzbou. V prípade, ak pri žiadosti o NFP nepredkladali čestné vyhlásenie o nezapočítavaní si výdavkov do odpočtu dane, predložia toto čestné vyhlásenie k ŽoP.
Kontaktná osoba: Prijímateľ uvádza meno, priezvisko a údaje  kontaktnej osoby pre projekt uvedené v žiadosti o NFP  alebo meno a priezvisko štatutára organizácie v zmysle podpisových vzorov.

2 Identifikácia partnerov

Uvedené pole prijímateľ nevypĺňa a zostáva prázdne.

3 Identifikácia projektu

Názov projektu:	Musí byť uvedený celý názov projektu bez skratiek, ktorý je uvedený v zmluve o NFP  časť 2.1.
Kód projektu:	Musí byť uvedený celý kód projektu zo systému ITMS, ktorý je  uvedený v zmluve o NFP časť 2.1 ako kód ITMS. 

4 Identifikácia žiadosti o platbu

Typ ŽoP:	Určuje sa podľa spôsobu financovania projektu a označuje sa znakom „x“ .
Pri systéme financovania – refundácia sa označuje ŽoP ako priebežná platba. Záverečná platba sa používa pri všetkých typoch financovania na konci projektu.

Poradové číslo žiadosti: Prijímateľ si zvolí vlastné číslovanie ŽoP. Napríklad začne od čísla 1 podľa poradia predkladania ŽoP prijímateľom bez ohľadu na jej typ.

Vystavená dňa: 	Uvádza sa dátum vystavenia ŽoP v tvare: dd/mm/rrrr alebo v tvare dd.mm.rrrr, napr. 15/03/2009 alebo 15.03.2009. Dátum vystavenia nesmie byť neskorší ako dátum podpisu žiadosti štatutárnym zástupcom prijímateľa a skorší ako dátum vystavenia priloženej dokumentácie.

Kód poskytnutého predfinancovania: Vypĺňa sa iba v prípade žiadosti o zúčtovanie predfinancovania. Jeho číslo sa dozvie prijímateľ z listu o schválení ŽoP – predfinancovanie.

Kód žiadosti v systéme ITMS portál: V súčasnosti sa uvedené pole nevypĺňa.
Kód žiadosti v systéme ITMS: Uvedené pole prijímateľ nevypĺňa a zostáva prázdne.

5 Identifikácia žiadosti o platbu

Forma poskytnutia prostriedkov:	Prijímateľ vyberá z možností bankový transfer alebo rozpočtové opatrenie (rozpočtové opatrenie je určené len pre štátne rozpočtové organizácie).
Kód projektu/prvku štátneho rozpočtu: 	Uvádza sa, buď kód projektu, alebo prvku štátneho rozpočtu. Kód projektu je totožný s údajom uvedeným v časti 3 formulára ŽoP. Kód prvku štátneho rozpočtu vypĺňa len štátna rozpočtová organizácia.
Identifikácia bankového účtu: 	Je potrebné uviesť presné číslo účtu vrátane prečíslia, kód banky a IBAN v súlade s účtom uvedeným v zmluve o NFP časť 1.2 Prijímateľ. 

6 Deklarované výdavky

Mena deklarovaných výdavkov:	Uvádza sa vždy mena EUR. V prípade ak prijímateľ realizoval výdavky v SKK formulár ŽoP mu poskytne RO.
Číslo a názov prílohy:	Uviesť celý názov prílohy – t.j. „Príloha č.1 Zoznam deklarovaných výdavkov“. 
Nárokovaná suma:	Predstavuje výšku výdavkov, ktoré prijímateľ považuje za oprávnené, suma je vyjadrená za všetky zdroje financovania (EÚ, ŠR a VZ).
Bežné výdavky: 	Predstavuje žiadanú sumu BV z prílohy č. 1 - zoznam deklarovaných výdavkov.
Kapitálové výdavky:	Predstavuje žiadanú sumu KV z prílohy č. 1 - zoznam deklarovaných výdavkov.
Spolu/Celkom: 	Predstavuje súčet jednotlivých stĺpcov a riadkov a musí byť totožná so sumou deklarovaných výdavkov z prílohy č. 1 - zoznam deklarovaných výdavkov (stĺpec č. 14).

7 Započítanie pohľadávok a záväzkov

Prijímateľ vypĺňa len v prípade, ak na projekte existuje nezrovnalosť, alebo je potrebné finančné vyrovnanie alebo vratka (musí s tým súhlasiť RO aj CO). Uplatňuje sa len pri spôsobe financovania formou refundácie. Používanie a vypĺňanie tejto časti je upravené zákonom č. 528/2008 Z.z., § 28.

8 Výsledná deklarovaná suma

V prípade, ak žiadosť neobsahuje započítanie pohľadávok a záväzkov (časť 7), výsledná deklarovaná suma je rovná celkovým deklarovaným oprávneným výdavkom (časť 6).

9 Zoznam príloh

Zoznam účtovných dokladov (ÚD)
Názov dokladu:	Názov dokladu sa skladá z druhu dokladu a čísla dokladu. Prijímateľ  uvedie druh dokladu (faktúra, súpis nárokovaných výdavkov, pokladničný doklad). Číslom dokladu pri faktúre je číslo uvedené na faktúre (variabilný symbol) pri účtovnom doklade súpis nárokovaných výdavkov uvádza vlastné číslovanie v zmysle pokynu.

Číslo ÚD (faktúry):	Uvádza sa interné číslo z účtovného systému prijímateľa. V prípade, ak je číslo z knihy došlých faktúr (uvedené na likvidačnom liste) a z účtovného systému rozdielne uvádza prijímateľ obe čísla. Prvé číslo bude vždy číslo z knihy došlých faktúr (uvedené na likvidačnom liste), druhé číslo z účtovného systému. Napr. 850/2009 – 5207.
	
Priložený/uschovaný:	Pri všetkých typoch ŽoP prijímateľ uvádza, že je účtovný doklad priložený. Výnimku tvorí ŽoP – zúčtovanie predfinancovania, kedy prijímateľ uvádza, že je účtovný doklad uschovaný.

Vlastník ÚD:			Uvádza sa vždy prijímateľ.
Číslo zmluvy s dodávateľom: 	Ak ÚD uvedený v zozname tejto časti sa viaže k zmluve, ktorú ma prijímateľ uzatvorenú s dodávateľom/zhotoviteľom, uvedie v tomto poli číslo predmetnej zmluvy/objednávky.

Zoznam všeobecných príloh

•	V poradí prvá príloha je vždy príloha č. 1 – Zoznam deklarovaných výdavkov.
•	Ostatné prílohy sú zoradené podľa jednotlivých účtovných dokladov uvedených v zozname účtovných dokladov.
•	V zozname sa uvádza presný názov prílohy aj s prípadným číselným označením.
•	Najprv sa zoraďujú prílohy k účtovným a daňovým dokladom (napr. likvidačný list, účtovné záznamy, výpisy z účtu).
•	Ostatná dokumentácia ako napr. zmluvy/objednávky, pracovné zmluvy, dohody o vykonaní práce, dodacie listy, preberacie protokoly, správy a cestovné príkazy zo SC, programy školení, prezenčné listiny, pracovné výkazy, mzdové listy, výpočet spotreby PHM za príslušné obdobie, výpisy z knihy jázd, bločky, čestné vyhlásenia a pod. nasleduje v poradí za účtovnými a daňovými dokladmi, ktorých sa týka.

10 Čestné vyhlásenie

Meno a priezvisko:	Prijímateľ uvedie meno a priezvisko štatutárneho zástupcu alebo osoby oprávnenej konať za prijímateľa uvedenej v podpisovom vzore -  Príloha č. 3 Zmluvy o poskytnutí NFP.

Pozícia: 	Prijímateľ uvedie presnú pozíciu štatutárneho zástupcu alebo osoby oprávnenej konať za prijímateľa uvedenej v podpisovom vzore -  Príloha č. 3 Zmluvy o poskytnutí NFP.

Pečiatka a podpis:	Musí byť zabezpečený originál podpisu ako aj pečiatka organizácie.

Dátum: 	Dátum podpisu žiadosti nesmie byť skorší ako dátum vystavenia ŽoP uvedený v časti 4 tohto formulára.

Poslednú stranu ŽoP prijímateľ nevyplňuje, túto vypĺňa  RO a platobná jednotka. 

V prípade, ak prijímateľ nevyužíva formulár žiadosti z tohto pokynu, doplní do prázdnych políčok názov ministerstva, ako aj názvy odborov.

Prijímateľ zabezpečí, aby táto strana bola vytlačená osobitne na samostatnom liste.

Príloha č. 1 – Zoznam deklarovaných výdavkov

Príloha číslo: 		Prijímateľ uvedie v každej ŽoP vždy číslo prílohy 1 a nemení ho.
Názov prijímateľa: 	Musí byť totožný s údajmi uvedenými vo formulári ŽoP časť  1 a v súlade s bodom 1.2 zmluvy  o NFP.
Názov partnera:		Uvedené pole prijímateľ nevypĺňa a zostáva prázdne.
Poradové číslo žiadosti:   Musí byť totožné s údajmi uvedenými vo formulári ŽoP časť 4.	
Mena:   			Musí byť vždy uvedená mena EUR.
Žiadaná suma BV:  	Uvedená suma je vypočítaná zo stĺpca č. 14 v rozdelení podľa druhu výdavku B v stĺpci č. 7.
Žiadaná suma KV:  	Uvedená suma je vypočítaná zo stĺpca č. 14 v rozdelení podľa druhu výdavku K v stĺpci č. 7.
Žiadaná suma celkom: 	Súčet žiadanej sumy BV a KV. Musí sa rovnať so sumou celkom stĺpca č. 14.

Názov výdavku (2):	Uvádza sa názov výdavku z predmetu podpory a názov dokladu v súlade s časťou 9 formulára ŽoP. Napr.: Faktúry: 714004 Nákup Nákladných vozidiel, ťahačov, prípojných vozidiel, dopravných pracovných strojov, traktorov (FA 52009).
Súhrnné ÚD:  Súpis nárokovaných výdavkov ŽoP č. 5 pre skupinu výdavkov č.637 003 (propagácia, reklama a inzercia).
		 Ak jeden výdavok prislúcha k viacerým aktivitám je potrebné ho rozdeliť do viacerých riadkov podľa aktivít.
Číslo ÚD (3):	Uvádza  sa interné číslo účtovného dokladu zavedené v účtovníctve, ktoré je prepojené s formulárom ŽoP časťou 9. 
Dátum úhrady (4):	Uvádza sa dátum uskutočnenej úhrady podľa výpisu z bankového účtu, resp. výdavkového pokladničného dokladu. Uvedený údaj sa nevypĺňa pri ŽoP – predfinancovanie.

Skupina výdavkov (5):	Uvádza sa kód výdavku z predmetu podpory, t.j. príloha 2 Zmluvy o NFP, časť rozpočet projektu.

Aktivita (6):	Uvádza sa slovne názov a číslo aktivity, ku ktorej sa výdavok viaže, a to podľa prílohy 2 Zmluvy o NFP - predmetu podpory v časti rozpočet realizácie jednotlivých aktivít. V prípade viacerých aktivít v rámci jedného výdavku (napr. fa), je potrebné každý výdavok rozpísať osobitne do riadku a rozpočítať sumu výdavkov a účtovný doklad zahrnúť do zoznamu deklarovaných výdavkov viackrát.

Druh výdavku (7):	Uvádza sa „B“ pri bežnom a „K“ pri kapitálovom výdavku. Kritériom pre rozdelenie výdavkov na bežné a kapitálové je ich zaevidovanie v účtovníctve prijímateľa. V prípade nevyplnenia alebo nesprávneho vyplnenia stĺpca (7) Druh výdavku písmenom „B“ alebo „K“ bude nesprávne vypočítaná „Žiadaná suma bežných výdavkov“ alebo „Žiadaná suma kapitálových výdavkov“ v tabuľke v pravom hornom rohu „Zoznamu deklarovaných výdavkov“.

Kódy (7,8,9):		Uvádza prijímateľ na základe inštrukcií projektového manažéra RO na začiatku projektu.

Výška výdavku bez DPH (11):	Uvádza sa celková výška výdavku bez DPH z účtovných dokladov (faktúra a súpis nárokovaných výdavkov za obdobie pre skupinu výdavkov). V prípade, ak faktúra neobsahuje údaj o DPH uvádza sa do uvedeného stĺpca celá suma faktúry.

DPH (12):	Uvádza sa celková výška DPH z účtovných dokladov (faktúra a súpis nárokovaných výdavkov za obdobie pre skupinu výdavkov). V prípade ak faktúra neobsahuje údaj o DPH uvádza sa do uvedeného stĺpca nula.
 
Spolu (13):	Uvádza sa celková výška hodnoty účtovných dokladov (faktúra a súpis nárokovaných výdavkov za obdobie pre skupinu výdavkov). Predstavuje sumu stĺpca (11) a (12).

Nárokovaná suma (14):	Uvádza sa výška výdavkov, ktoré prijímateľ deklaruje  ako oprávnené, resp. ktoré si nárokuje na úhradu z výšky výdavku „Spolu“ v stĺpci (13). Výška nárokovanej sumy v stĺpci (14) deklarovanej prijímateľom nesmie presiahnuť výšku výdavku v stĺpci „Spolu“ (13). Nárokovaná suma je uvádzaná za všetky zdroje financovania vrátane vlastných zdrojov prijímateľa.

Nenárokovaná suma (14):	Uvádza sa výška výdavkov, ktoré prijímateľ deklaruje  ako neoprávnené, resp. ktoré si nenárokuje na úhradu z výšky výdavku „Spolu“ v stĺpci (13). Výška nenárokovanej sumy v stĺpci (15) deklarovanej prijímateľom je rozdielom sumy  stĺpca  (13) a (14.).

Stĺpce (6, 17, 18):	Uvedené pole prijímateľ nevypĺňa a zostáva prázdne.

V zozname pri ŽoP - zúčtovanie predfinancovania musia byť uvedené všetky výdavky, ktoré prijímateľ deklaroval pri spôsobe financovania formou predfinancovania, ku ktorému sa zúčtovanie viaže. Ak prijímateľ nezúčtuje poskytnuté predfinancovanie v plnej výške, uvedie toto zníženie v stĺpcoch (14) a (15).